
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1346 

3 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση - Συμπλήρωση της υπ’ αριθ.6622/3 
83/25-5-2010 (ΦΕΚ 707/Β') απόφασης του Υπουρ¬ 
γού Εργασίας και Κοινωνικής Ασφάλισης «Καθο¬ 
ρισμός κριτηρίων για τη διαδικασία αξιολόγησης 
και επιλογής του με σύμβαση εξαρτημένης εργα¬ 
σίας ορισμένου χρόνου εκπαιδευτικού προσωπι¬ 
κού των Σχολών ΕΠΑΣ Μαθητείας του ΟΑΕΔ. 1 

Τροποποίηση της υπ’ αριθ. 39097/22-4-2010 (ΦΕΚ 510 Β') 
απόφασης με θέμα: Σύσταση-Συγκρότηση Υπηρεσι¬ 
ακού Συμβουλίου υπαλλήλων Κεντρικής Υπηρεσίας 
Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων, Ιατροδικαστικών Υπηρεσιών και 


Γενικής Γραμματείας Ισότητας των Φύλων. 2 

Α ΠΟΦΑΣΕ ΙΣ 

Αριθμ. 6097/391 (1) 


Τροποποίηση - Συμπλήρωση της υπ’ αριθ.6622/3 83/25-5- 
2010 (ΦΕΚ 707/Β') απόφασης του Υπουργού Εργασί¬ 
ας και Κοινωνικής Ασφάλισης «Καθορισμός κριτηρί¬ 
ων για τη διαδικασία αξιολόγησης και επιλογής του 
με σύμβαση εξαρτημένης εργασίας ορισμένου χρό¬ 
νου εκπαιδευτικού προσωπικού των Σχολών ΕΠΑΣ 
Μαθητείας του ΟΑΕΔ. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 98/Α). 

β) Του άρθρου 6 του Ν. 2640/1998 (ΦΕΚ 206/Α) «Δευ¬ 
τεροβάθμια Τεχνική-Επαγγελματική Εκπαίδευση», όπως 
ισχύει. 

γ) Του άρθρου 16 του Ν. 2643/1998 (ΦΕΚ 220/Α) «Μέρι¬ 
μνα για την απασχόληση προσώπων ειδικών κατηγοριών 
και άλλες διατάξεις». 

δ) Του Ν. 2956/2001 (ΦΕΚ 258/Α) «Αναδιάρθρωση του 
ΟΑΕΔ και άλλες διατάξεις». 


ε) Του άρθρου 14 του Ν. 3475/2006 (ΦΕΚ 146/Α) «Ορ¬ 
γάνωση και λειτουργία της Δευτεροβάθμιας Επαγγελ¬ 
ματικής Εκπαίδευσης και άλλες διατάξεις». 

στ) Του άρθρου 67, παρ. 4α του Ν. 3518/2006 (ΦΕΚ 
272/Α) «Αναδιάρθρωση του ΤΣΜΕΔΕ και ρύθμιση άλλων 
θεμάτων αρμοδιότητας του Υπουργείου Απασχόλησης 
και Κοινωνικής Προστασίας». 

ζ) Της υπ’ αριθ. 40041/2007 (ΦΕΚ 639/Β) κοινής απόφα¬ 
σης των Υπουργών Εθνικής Παιδείας και Θρησκευμάτων 
& Απασχόλησης και Κοινωνικής Προστασίας «Μετα¬ 
τροπή των ΤΕΕ Μαθητείας Α' Κύκλου του ΟΑΕΔ σε 
Επαγγελματικές Σχολές (ΕΠΑΣ) Μαθητείας του ΟΑΕΔ». 

η) Της υπ’ αριθ. 40052/2007 (ΦΕΚ 1500/Β) κοινής από¬ 
φασης των Υπουργών Εθνικής Παιδείας και Θρησκευ¬ 
μάτων και Απασχόλησης και Κοινωνικής Προστασίας 
«Καθορισμός Λειτουργίας των Επαγγελματικών Σχολών 
(ΕΠΑΣ) Μαθητείας του ΟΑΕΔ του Ν. 3475/2006». 

2. Την αριθ. 6622/383/25-5-2010 απόφαση του Υπουργού 
Εργασίας και Κοινωνικής Ασφάλισης «Καθορισμός κρι¬ 
τηρίων για τη διαδικασία αξιολόγησης και επιλογής του. 

3. Την υπ’ αριθ. 587/10/26.02.2013 απόφαση του ΔΣ του 
ΟΑΕΔ, η οποία διαβιβάστηκε με το υπ’ αριθ. 18412/5-3-2013 
έγγραφο του Οργανισμού. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τροποποιείται - συμπληρώνεται στην υπ’ αριθ. 6622/ 
383/25.05.2010 (ΦΕΚ 707/Β) απόφαση του Υπουργού Εργα¬ 
σίας και Κοινωνικής Ασφάλισης «Καθορισμός κριτηρίων για 
τη διαδικασία αξιολόγησης και επιλογής του με σύμβαση 
εξαρτημένης εργασίας ορισμένου χρόνου εκπαιδευτικού 
προσωπικού των Σχολών ΕΠΑΣ Μαθητείας του Ο.Α.Ε.Δ.» η 
παράγραφος Γ «ΟΡΓΑΝΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ 
ΚΑΙ ΕΠΙΛΟΓΗΣ- ΕΝΣΤΑΣΕΙΣ» και η παράγραφος Ε «ΚΡΙΤΗ¬ 
ΡΙΑ ΕΠΙΛΟΓΗΣ- ΑΞΙΟΛΟΓΗΣΗ» ως ακολούθως: 

«Γ. ΟΡΓΑΝΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙ- 
ΛΟΓΗΣ-ΕΝΣΤ ΑΣΕΙΣ 

1. Για την αξιολόγηση των υποψήφιων ωρομισθίων εκ¬ 
παιδευτικών με βάση τα νόμιμα υποβληθέντα δικαιολο- 
γητικά και τα αντίστοιχα προσόντα τους συγκροτούνται 
με απόφαση του Διοικητή του Ο.Α.Ε.Δ. Πρωτοβάθμιες 
Επιτροπές, ανά Περιφερειακή Δ/νση αποτελούμενες από 
εκπαιδευτικούς ή και διοικητικούς υπαλλήλους. Με την 
ίδια απόφαση ορίζονται και οι αναπληρωτές τους. 

Οι Επιτροπές αυτές: 

1. Ελέγχουν την εγκυρότητα και την πληρότητα των 
δικαιολογητικών αυτών και αποκλείουν τους μη δικαι¬ 
ούμενους να συμμετάσχουν στην επιλογή με βάση τα 
δικαιολογητικά αυτά. 

II. Ταξινομούν τα δικαιολογητικά κατά ειδικότητα 
σύμφωνα με τη σχετική προκήρυξη και βαθμολογούν 
όλα τα δικαιολογητικά των υποψηφίων σύμφωνα με τα 
προβλεπόμενα στην παρούσα απόφαση. 

III. Μετά τη βαθμολόγηση όλων των υποψηφίων, συ¬ 
ντάσσουν Πίνακες Αξιολόγησης Ωρομίσθιων Εκπαιδευ¬ 
τικών κατά ειδικότητα, σύμφωνα με τη σχετική προκή¬ 
ρυξη, και κατά σειρά αξιολόγησης με βάση το συνολικό 
βαθμό κάθε υποψηφίου. 

IV. Συντάσσουν Πίνακες Αποκλεισμένων από τη δια¬ 
δικασία επιλογής υποψηφίων στους οποίους αναγρά¬ 
φεται συνοπτικά η αιτιολογία αποκλεισμού για κάθε 
ένα υποψήφιο. 

V. Αποφασίζουν για κάθε θέμα που προκύπτει κατά 
τη διαδικασία αξιολόγησης των υποψηφίων ωρομισθίων 
εκπαιδευτικών και αφορά στα κριτήρια και τη διαδικασία 
αξιολόγησης που δεν προβλέπεται από την παρούσα 
απόφαση. 

VI. Οι Επιτροπές μετά την ολοκλήρωση της διαδι¬ 
κασίας αξιολόγησης των υποψηφίων, παραδίδουν ή 
αποστέλλουν στην Διεύθυνση Αρχικής Επαγγελματι¬ 
κής Εκπαίδευσης και Κατάρτισης και στους Διευθυντές 
εκάστης ΕΠΑ.Σ. της Περιφερειακής Δ/νσης, τους συ¬ 
γκεντρωτικούς πίνακες αξιολόγησης και τους πίνακες 
αποκλεισμένων των υποψήφιων εκπαιδευτικών του κάθε 
σχολείου. 

VII. Οι Διευθυντές των ΕΠΑ.Σ. Μαθητείας του Ο.Α.Ε.Δ. 
την επόμενη εργάσιμη ημέρα, από την παραλαβή των 
πινάκων αναρτούν σε εμφανές σημείο της Εκπαιδευ¬ 
τικής Μονάδας αντίγραφα των προσωρινών πινάκων 
αξιολόγησης και των πινάκων αποκλεισμένων και ανα¬ 
κοίνωση για το δικαίωμα των Υποψηφίων Ωρομισθίων 
Εκπαιδευτικών υποβολής ένστασης κατά των Πινάκων 
μέσα σε προθεσμία πέντε (5) εργάσιμων ημερών από 
την ημερομηνία ανάρτησής τους. 

Οι ενστάσεις κατά των πινάκων από υποψηφίους εκ¬ 
παιδευτικούς που πήραν μέρος στην επιλογή για να 
εξεταστούν πρέπει: 

Να έχουν υποβληθεί μέσα στην προβλεπόμενη χρονική 
προθεσμία. 

Να περιλαμβάνουν τα πλήρη στοιχεία του υποψήφιου 
στη σχολή μαθητείας και την ειδικότητα για την οποία 
είναι υποψήφιος και τους συγκεκριμένους λόγους για 
τους οποίους ενίσταται αναλυτικά. 

Κανένα νέο δικαιολογητικά δεν λαμβάνεται υπόψη 
μετά τη λήξη υποβολής των αιτήσεων. 

2. Με απόφαση του Διοικητή του Ο.Α.Ε.Δ. συγκροτού¬ 
νται δευτεροβάθμιες τριμελείς επιτροπές, αποτελούμε- 
νες από: α)Έναν Περιφερειακό Διευθυντή, ως Πρόεδρο, 
β) Έναν Εκπρόσωπο της Διοίκησης, ως μέλος, γ) Ένα 
Διευθυντή εκπαιδευτικής μονάδας, ως μέλος. Με την ίδια 
απόφαση ορίζονται και οι αναπληρωτές τους. 

Οι Επιτροπές αυτές: 

I. Επανεξετάζουν τις περιπτώσεις εκείνες που παρα- 
πέμπονται σε αυτές από τις Πρωτοβάθμιες Επιτροπές, 
καθώς και όποια περίπτωση εισηγείται μέλος της επι¬ 
τροπής αυτής. 

II. Κρίνουν τις υποβληθείσες ενστάσεις και οι αποφά¬ 
σεις τους είναι οριστικές. 


III. Ελέγχουν και επικυρώνουν τους τελικούς Πίνακες 
Αξιολόγησης Ωρομισθίων Εκπαιδευτικών και τους Πίνα¬ 
κες Αποκλεισμένων, όπως αυτοί διαμορφώνονται μετά 
την επανεξέταση των ανωτέρω. 

IV. Ενημερώνουν, το συντομότερο δυνατό, τη Διεύ¬ 
θυνση Αρχικής Επαγγελματικής Εκπαίδευσης και Κα¬ 
τάρτισης του Οργανισμού, για κάθε θέμα επιλογής 
ωρομισθίων εκπαιδευτικών, που δεν προβλέπεται από 
την παρούσα απόφαση, αναφέροντας συγχρόνως την 
πρότασή τους και ενεργούν κατόπιν οδηγιών της Διεύ¬ 
θυνσης Εκπαίδευσης. 

V. Συντάσσουν σχετικό πρακτικό, στο οποίο περιλαμ¬ 
βάνονται οι επικυρωμένοι Πίνακες Αποκλεισμένων και 
οι επικυρωμένοι Πίνακες Αξιολόγησης κατά σχολείο, 
κατηγορία, ειδικότητα και κλάδο, σύμφωνα με τη σχε¬ 
τική προκήρυξη. 

Το έργο των Επιτροπών λήγει μετά την ολοκλήρωση 
των παραπάνω διαδικασιών. 

Οι τελικοί πίνακες, που θα προκύψουν μετά την ολο¬ 
κλήρωση του έργου των παραπάνω επιτροπών, παραδί- 
δονται ή αποστέλλονται στη Διεύθυνση Αρχικής Επαγ¬ 
γελματικής Εκπαίδευσης και Κατάρτισης και η Δ/νση 
Αρχικής Επαγγελματικής Εκπαίδευσης και Κατάρτισης 
τους αποστέλλει στους Διευθυντές των Εκπαιδευτικών 
Μονάδων, οι οποίοι με τη σειρά τους την επόμενη εργά¬ 
σιμη ημέρα τους αναρτούν στον πίνακα Ανακοινώσεων 
της Εκπαιδευτικής Μονάδας. 

VI. Ο Διευθυντής της εκπαιδευτικής μονάδας αιτείται 
ηλεκτρονικά στη Διεύθυνση 

Αρχικής Επαγγελματικής Εκπαίδευσης και Κατάρτι¬ 
σης την έγκριση των κενών του θέσεων κατά κλάδο 
και ειδικότητα. 

Μετά την έγκριση, ειδοποιεί τους υποψήφιους του 
πίνακα αξιολόγησης με τηλεγράφημα ή με θ-πιαίΙ κατά 
απόλυτη σειρά προτεραιότητας. 

3. Σε ιδιώτες ωρομισθίους εκπαιδευτικούς μπορούν να 
ανατεθούν συνολικά ανά εβδομάδα, τόσες ώρες διδα¬ 
σκαλίας, όσες είναι οι διδακτικές ώρες που αντιστοιχούν 
στο πλήρες ωράριο του πρωτοδιόριστου εκπαιδευτικού 
του αντίστοιχου κλάδου, με την προϋπόθεση ότι έχουν 
ενταχθεί στους αντίστοιχους πίνακες υποψηφίων ωρο¬ 
μισθίων των ΕΠΑ.Σ. και προσλαμβάνονται σύμφωνα με 
τη σειρά κατάταξής τους. 

Εκ των προσλαμβανομένων το 30% κατ’ ελάχιστον 
θα είναι άνεργοι. 

Οι εργαζόμενοι στον Ιδιωτικό τομέα καθώς και οι 
Ελεύθεροι Επαγγελματίες, προσλαμβάνονται ως ωρομί¬ 
σθιοι εκπαιδευτικοί, εάν έχουν σειρά στο σχετικό πίνακα 
κατάταξης, σύμφωνα με τα μόριά τους. Το διδακτικό 
ωράριο που τους ανατίθεται δεν μπορεί να υπερβαίνει 
το 1/3 του διδακτικού ωραρίου το οποίο αντιστοιχεί σε 
πρωτοδιόριστο εκπαιδευτικό του αντίστοιχου κλάδου. 

Σε εξαιρετικές περιπτώσεις και κατόπιν αιτιολογημένης 
πρότασης του Δ/ντή της Εκπαιδευτικής Μονάδας, η Δ/ 
νση Αρχικής Επαγγελματικής Εκπαίδευσης και Κατάρ¬ 
τισης μπορεί να εγκρίνει την ανάθεση έως και δύο (2) 
ωρών επιπλέον του πλήρους ωραρίου του εκπαιδευτικού, 
προκειμένου να διευκολυνθεί η εκπαιδευτική διαδικασία.» 

«Ε) ΚΡΙΤΗΡΙΑ ΕΠΙΛΟΓΗΣ- ΑΞΙΟΛΟΓΗΣΗ 

α) Για τους υποψηφίους ωρομισθίους εκπαιδευτικούς 
ισχύουν οι διατάξεις του Νόμου 1566/1985, Αρθρα 13 
και 14. 

β) Η αξιολόγηση των υποψηφίων γίνεται με βάση τα 
επόμενα κριτήρια: 

- Διδακτική Εμπειρία 

- Επαγγελματική εμπειρία 

- Παιδαγωγικές Σπουδές 

- Μεταπτυχιακές Σπουδές 

- Ανεργία 

- Αυξημένα προσόντα κλάδων ΔΕ -Οικογενειακή κα¬ 
τάσταση 

- Βαθμός πτυχίου 

Ειδικότερα: 1. ΔΙΔΑΚΤΙΚΗ ΕΜΠΕΙΡΙΑ 
Το σύνολο των ωρών διδακτικής εμπειρίας των τε¬ 
λευταίων δεκαπέντε (15) ετών από την τελευταία ημέρα 
ισχύος της προκήρυξης με βάση τα αναγραφόμενα στην 
παράγραφο Β.5 αξιολογείται ως εξής: 

Στο ίδιο χρονικό διάστημα δεν είναι δυνατό να συ¬ 
νυπολογίζεται διδακτική εμπειρία περισσότερη από 28 
διδακτικές ώρες ανά εκπαιδευτική εβδομάδα. 

Κάθε ώρα διδακτικής Εμπειρίας σε Δευτεροβάθμια και 
Τριτοβάθμια εκπαίδευση βαθμολογείται με ένα (1) μόριο. 

2. ΕΠΑΓΓΕΛΜΑΤΙΚΗ ΕΜΠΕΙΡΙΑ 

Στο ίδιο χρονικό διάστημα μόνο μία επαγγελματική 
εμπειρία αξιολογείται. Κάθε ημέρα εργασίας επαγγελ¬ 
ματικής εμπειρίας των τελευταίων επτά (7) ετών για 
τους υποψήφιους όλων των κλάδων και ειδικοτήτων από 
την τελευταία ημέρα ισχύος της προκήρυξης με βάση 
τα αναγραφόμενα στην παράγραφο Β.6 αξιολογείται με: 
δύο (2) μόρια για τους κλάδους ΠΕ τρία (3) μόρια για 
τους κλάδους ΤΕ και πέντε (5) μόρια για τους κλάδους 
ΔΕ ως εξής: 
α) ΚΛΑΔΟΙ ΠΕ 
ΗΜΕΡΕΣ ΕΡΓΑΣΙΑΣ X 1 X 2 
ή ΜΗΝΕΣ ΕΡΓΑΣΙΑΣ X 25 X 2 
ή ΕΤΗ ΕΡΓΑΣΙΑΣ X 300 X 2 
β) ΚΛΑΔΟΙ ΤΕ ΗΜΕΡΕΣ ΕΡΓΑΣΙΑΣ X 1 X 3 
ή ΜΗΝΕΣ ΕΡΓΑΣΙΑΣ X 25 X 3 
ή ΕΤΗ ΕΡΓΑΣΙΑΣ X 300 X 3 
γ) ΚΛΑΔΟΙ ΔΕ 
ΗΜΕΡΕΣ ΕΡΓΑΣΙΑΣ X 1X5 
ή ΜΗΝΕΣ ΕΡΓΑΣΙΑΣ X 25 X 5 
ή ΕΤΗ ΕΡΓΑΣΙΑΣ X 300 X 5 

3. ΠΑΙΔΑΓΩΓΙΚΕΣ ΣΠΟΥΔΕΣ 

Οι υποψήφιοι κάτοχοι Παιδαγωγικών σπουδών, όπως 
αυτές προβλέπονται από την παράγραφο Β.4, μοριο- 
δοτούνται με 1200 μόρια τα οποία προστίθενται στο 
σύνολο των μορίων τους. 

4. ΜΕΤΑΠΤΥΧΙΑΚΕΣ ΣΠΟΥΔΕΣ 

Στους υποψήφιους κλάδου ΠΕ κατόχους μεταπτυ¬ 
χιακών σπουδών, όπως αυτές προβλέπονται από την 
παράγραφο Β.3, προσμετρούνται για Μεταπτυχιακό 
(ΜαεΙθΓ κ.λπ.) 1.000 μόρια και για Διδακτορικό 2.000 
μόρια. Αξιολογείται ένας (1) τίτλος, τα μόρια του οποίου 
προστίθενται στο σύνολο των μορίων τους. 

5. ΑΝΕΡΓΙΑ 

Σε κάθε υποψήφιο/α όλων των κλάδων και ειδικοτή¬ 
των, που είναι άνεργος/η, στο σύνολο των μορίων του/ 
της προστίθενται 200 μόρια εφόσον διαθέτει κάρτα 
ανεργίας που είναι σε ισχύ κατά την υποβολή της αί¬ 
τησης. Για συνεχόμενη ανεργία πέραν των 12 μηνών 
προστίθενται στο σύνολο των μορίων του/της 20 μόρια 
ανά συμπληρωμένο μήνα. 

6. ΑΥΞΗΜΕΝΑ ΠΡΟΣΟΝΤΑ ΚΛΑΔΩΝ ΔΕ 

Στους υποψήφιους κλάδων ΔΕ λαμβάνονται υπόψη και 
αξιολογούνται το απολυτήριο ΤΕΕ Α' κύκλου, εφόσον 


είναι αντίστοιχης ειδικότητας της προκήρυξης, και το 
απολυτήριο λυκείου. 

α) Στους υποψήφιους κλάδου ΔΕ κατόχους απολυτη¬ 
ρίου ΤΕΕ Α' κύκλου προσμετρούνται 2.000 μόρια. 

β) Στους υποψήφιους του κλάδου ΔΕ κατόχους απο¬ 
λυτηρίου λυκείου προσμετρούνται 1.000 μόρια. 

7. ΟΙΚΟΓΕΝΕΙΑΚΗ ΚΑΤΑΣΤΑΣΗ 

Σε κάθε υποψήφιο/α προστίθενται 100 μόρια στο σύνο¬ 
λο των μορίων του/της για κάθε τέκνο (συμπεριλαμβά- 
νοντας τα ενήλικα τέκνα με αναπηρίες ανίκανα ισοβίως 
για εργασία, που τον επιβαρύνουν φορολογικά), όπως 
προκύπτει από το Ε1 της φορολογικής του δήλωσης 
του οικονομικού έτους που λήγει η προκήρυξη ή του 
προηγούμενου έτους εφόσον δεν έχει νόμιμα υποβάλει 
κατά το έτος που λήγει η προκήρυξη. 

8. ΒΑΘΜΟΣ ΠΤΥΧΙΟΥ 

Ο βαθμός πτυχίου λαμβάνεται υπόψη, εφόσον οι υπο¬ 
ψήφιοι ισοβαθμούν στους πίνακες αξιολόγησης και προ¬ 
ηγείται ο έχων μεγαλύτερο βαθμό πτυχίου. 

Σε περίπτωση που δεν αναγράφεται βαθμός πτυχίου 
αλλά υπάρχει μόνον ο χαρακτηρισμός ΚΑΛΩΣ, Λ. ΚΑΛΩΣ 
και ΑΡΙΣΤΑ θεωρείται ο βαθμός πτυχίου ως εξής: 

ΚΑΛΩΣ = 5 

Λ. ΚΑΛΩΣ =6,5 

ΑΡΙΣΤΑ = 8,5 

Σε περίπτωση που ο βαθμός έχει εκδοθεί από εκπαι¬ 
δευτικό ίδρυμα του εξωτερικού πρέπει ο υποψήφιος να 
υποβάλλει βεβαίωση αντιστοιχίας του βαθμού σπουδών 
από αρμόδιο φορέα (ΔΟΑΤΑΠ, ΙΤΕ, ΟΕΕΚ κ.λπ.). 

Σε περίπτωση που ο βαθμός δεν αναφέρεται σε δε- 
καβάθμια κλίμακα ή δε συνοδεύεται από βεβαίωση αντι¬ 
στοιχίας του από αρμόδιο φορέα ως βαθμός πτυχίου 
θεωρείται το πέντε (5).» 

Κατά τα λοιπά ισχύει η υπ’ αριθ. 6622/383/2010 απόφα¬ 
ση του Υπουργού Εργασίας και Κοινωνικής Ασφάλισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 41330οικ. (2) 

Τροποποίηση της υπ’ αριθ. 39097/22-4-2010 (ΦΕΚ 510 Β') 
απόφασης με θέμα: Σύσταση-Συγκρότηση Υπηρεσι¬ 
ακού Συμβουλίου υπαλλήλων Κεντρικής Υπηρεσίας 
Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων, Ιατροδικαστικών Υπηρεσιών και 
Γ ενικής Γ ραμματείας Ισότητας των Φύλων. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) του άρθρου Πέμπτου, Μεταβατικές διατάξεις, του 
Ν. 3839/2010 (ΦΕΚ 51 Α') «Σύστημα επιλογής προϊστα¬ 
μένων οργανικών μονάδων με αντικειμενικά και αξιο¬ 
κρατικά κριτήρια - Σύσταση Ειδικού Συμβουλίου Επι¬ 
λογής Προϊσταμένων (ΕΙ.Σ.Ε.Π) και λοιπές διατάξεις», 
όπως ισχύει, 

β) των άρθρων 158-162 του Ν. 3528/2007 «Κύρωση 
του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.» (ΦΕΚ 26 
Α'), όπως αντικαταστάθηκαν με το άρθρο δεύτερο του 
Ν. 3839/2010 (ΦΕΚ 51 Α') «Σύστημα επιλογής προϊστα¬ 
μένων οργανικών μονάδων με αντικειμενικά και αξιο¬ 
κρατικά κριτήρια-Σύσταση Ειδικού Συμβουλίου Επιλογής 
Προϊσταμένων (ΕΙ.Σ.Ε.Π) και λοιπές διατάξεις», για όσα 
θέματα δεν ρυθμίζονται από τις ως άνω διατάξεις, 
γ) της παρ. 5 του άρθρου τρίτου, της παρ. 3 του 
άρθρου έβδομου και των παρ. 7-13 του άρθρου ένατου 
του 4057/2012 «Πειθαρχικό Δίκαιο Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.», 
δ) της παρ. Β4 του άρθρου 40 του Ν. 1884/1990 (Α' 
81), σχετικά με θέματα προσωπικού Ιδιωτικού Δικαίου, 
ε) της παρ. 3 του άρθρου 6 του Ν. 3801/2009 (Α' 
163) «Ρυθμίσεις θεμάτων προσωπικού με σύμβαση ερ¬ 
γασίας ιδιωτικού δικαίου αορίστου χρόνου και άλλες 
διατάξεις...», 

ζ) του Π.Δ/τος 36/2000 «Οργανισμός του Υπουργείου 
Δικαιοσύνης (ΦΕΚ 29 Α'), όπως ισχύει, 
η) του Π.Δ/τος 189/2009 (ΦΕΚ 221 Α') «Καθορισμός και 
ανακατανομή αρμοδιοτήτων των Υπουργείων», 
θ) του άρθρου 2 του Π.Δ/τος 96/2010 (ΦΕΚ 170 Α') 
«Σύσταση Υπουργείου Θαλάσσιων Υποθέσεων, Νήσων 
και Αλιείας, καθορισμός των αρμοδιοτήτων του και ανα¬ 
κατανομή αρμοδιοτήτων Υπουργείων», 
ι) της υπ’ αριθ. 39097/22-4-2010 απόφασης σύστασης- 
συγκρότησης Υπηρεσιακού Συμβουλίου υπαλλήλων Κε¬ 
ντρικής Υπηρεσίας Υπουργείου Δικαιοσύνης, Διαφάνειας 
και Ανθρωπίνων Δικαιωμάτων, Ιατροδικαστικών Υπη¬ 
ρεσιών και Γ ενικής Γ ραμματείας Ισότητας των Φύλων, 
κ) της υπ’ αριθ. 17289/26-4-2013 απόφασης του 
Υπουργείου Εσωτερικών με θέμα «Ανασυγκρότηση 
Υπηρεσιακού Συμβουλίου Υπαλλήλων του Υπουργείου 
Εσωτερικών, της Γ ενικής Γ ραμματείας Πληθυσμού και 
Κοινωνικής Συνοχής και της Γ ενικής Γ ραμματείας Ισό¬ 
τητας των Φύλων» (ΑΔΑ: ΒΕ54Ν-Μ2Ν). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού γιατί, βάσει της παρ. 1 του άρθρου 7 
του Ν. 3833/2010 (ΦΕΚ 40 Α') τα Υπηρεσιακά Συμβούλια 
λειτουργούν εντός του κανονικού ωραρίου εργασίας 
των οικείων Υπηρεσιών ή σε χρόνο που καλύπτεται 
από υπερωριακή απασχόληση και δεν καταβάλλεται 
καμία πρόσθετη αμοιβή ή αποζημίωση στα μέλη τους, 
αποφασίζουμε: 

1. Την τροποποίηση της υπ’ αριθ. 39097/22-4-2010 από¬ 
φασης σύστασης-συγκρότησης Υπηρεσιακού Συμβουλίου 
υπαλλήλων Κεντρικής Υπηρεσίας Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων, Ιατροδι¬ 
καστικών Υπηρεσιών και Γ ενικής Γ ραμματείας Ισότητας 
των Φύλων, κατά το μέρος που αφορά την αρμοδιότητα 
του ως άνω Συμβουλίου και κατ’ ακολουθία τη ονομασία 
του σε Υπηρεσιακό Συμβούλιο υπαλλήλων της Κεντρικής 
Υπηρεσίας του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων και των Ιατροδικαστικών Υπη¬ 
ρεσιών, το οποίο συγκροτούμε ως εξής: 

α) Τρεις (3) μόνιμους υπαλλήλους Προϊσταμένους 
Διεύθυνσης, από αυτούς που υπάγονται στην αρμο¬ 
διότητα του Υπηρεσιακού Συμβουλίου και υπηρετούν 
στην Κεντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων. Ένα τουλά¬ 

χιστον από τα τακτικά μέλη θα είναι διαφορετικού φύ¬ 
λου από τα λοιπά, εφόσον υπάρχει κι έχει τις νόμιμες 
προϋποθέσεις. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Γ' των κατηγοριών ΠΕ, ΤΕ και ΔΕ 
με τους αναπληρωτές τους. 

2. Τα υπό στοιχεία α' τακτικά μέλη της παρ. 1 λαμβά- 
νονται μεταξύ των δέκα (10) υπαλλήλων που έχουν τον 
περισσότερο χρόνο άσκησης καθηκόντων Προϊσταμένου 
Διεύθυνσης στην Κεντρική Υπηρεσία του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 
Εάν δεν επαρκούν οι υπάλληλοι με τις προϋποθέσεις 
αυτές, ο αριθμός συμπληρώνεται από υπαλλήλους με 
τον περισσότερο χρόνο άσκησης καθηκόντων προϊ¬ 
σταμένου Τμήματος, με την προϋπόθεση να ανήκουν 
σε κλάδο του οποίου οι υπάλληλοι προβλέπεται ότι 
μπορεί να προΐστανται Διεύθυνσης. 

3. Τα υπό στοιχεία α' τακτικά μέλη του Υπηρεσιακού 
Συμβουλίου ορίζονται με απόφαση του Υπουργού Δικαι¬ 
οσύνης, Διαφάνειας και Ανθρωπίνων Δικαιωμάτων και 
τοποθετούνται ως Προϊστάμενοι Διεύθυνσης μέχρι την 
επιλογή των προϊσταμένων Διευθύνσεων από τα Σ.Ε.Π., 
σύμφωνα με τις διατάξεις του Ν. 3839/2010, όπως ισχύει. 

4. Εισηγητής, χωρίς δικαίωμα ψήφου, ορίζεται ο Προ¬ 
ϊστάμενος της Διεύθυνσης Διοίκησης και Ανάπτυξης 
Ανθρώπινου Δυναμικού της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, με αναπληρωτή αυτού τον Προϊστάμενο 
του Τμήματος Διοίκησης Προσωπικού που χειρίζεται 
θέματα προσωπικού της ως άνω Διεύθυνσης. 

5. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Δ', της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων, με αναπληρωτή αυτού, 
υπάλληλο του ιδίου βαθμού της ίδιας υπηρεσίας. 

6. Η θητεία των υπό στοιχείο α' μελών του Υπηρε¬ 
σιακού Συμβουλίου που συστήνεται και συγκροτείται 
με την παρούσα λήγει, σύμφωνα με τα αναφερόμενα 
στην παρ. 4 του άρθρου πέμπτου του Ν. 3839/2010, με 
τη συγκρότηση των Σ.Ε.Π. και των Υπηρεσιακών Συμ¬ 
βουλίων που προβλέπονται στα άρθρα 158 και 159 του 
Υ.Κ., όπως αντικαταστάθηκαν με το άρθρο δεύτερο του 
Ν. 3839/2010. 

7. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων, με¬ 
τέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

8. Αν η επιλογή Προϊσταμένων οργανικών μονάδων 
γίνεται με συμμετοχή μονίμων υπαλλήλων και υπαλ¬ 
λήλων ιδιωτικού δικαίου αορίστου χρόνου, ως αιρετοί 
εκπρόσωποι στο Υπηρεσιακό Συμβούλιο μετέχουν ένας 
(1) εκλεγμένος μόνιμος υπάλληλος με τους περισσότε¬ 
ρους σταυρούς προτίμησης, αναπληρούμενος από τον 
δεύτερο σε σταυρούς ανεξαρτήτως συνδυασμού και 
ένας (1) εκλεγμένος Ι.Δ.Α.Χ. με τις ίδιες προϋποθέσεις 
αναπληρούμενος αντιστοίχως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαίου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

